Í 1821 tók Pól á Látrinum (f. 1779) norðaru- og eystaru lon av Reynagarði í Havn niður, fluttu tær til Eiðis, og bygdi Látrahúsini upp av teimum í 1841-1842. Tá ið Pól á Látrinum doyði tann 17.04. 1850, vóru Látrahúsini liðug uttan. Upprunaliga høvdu húsini skifertak, men skjótt varð flagtak lagt á. Í 1983 vóru húsini, sum tá vóru illa farin, yvirtikin av Eiðis Fornminnisfelag. Nógv varð broytt og gjørt av nýggjum, fyri at fáa húsini aftur í uppruna stand. Pól á Látrinum var ríkur maður, og eru húsini eisini størri enn vanlig bóndahús vóru, tá ið tíðini. 21 fólk hava búð í húsunum í senn, og vanliga 6-10 tænastufólk. Í roykstovuni eru 4 koyggjur, har 2 fólk hava sovið í hvørjari koyggju. Farið var uppá loft úr roykstovuni, so ikki varð neyðugt at fara ígjøgnum ta fínu stovuna, fyri at koma uppá loftið. Í roykstovuni varð karað, spunnið, bundið, matgjørt, og hvat annars var neyðugt í gerandisdegnum. Glasstovan varð fínasta rúm í húsinum, har tikið varð ímóti gestum. Inn frá glasstovuni er lítið kamar har bóndahjúnini svóvu. Úr glasstovuni verður eisini farið inn í køkin. Vatn varð lagt í húsini í 1912, men trævask hevur altíð verið í køkinum. (Kelda: Eiðis Bygdasavn) "Niðaravatn" á Eiði Eystan fyri bygdina Eiði er stórt vatn. Bygdargøta er runt vatnið, har ein kann njóta náttúruna og friðin (Sigmar M. Mørkøre) "Risin og Kellingin" Út fyri Kollin á Eiði er vælkendu eyðkennini "Risin og Kellingin" Ókeypis kikari er tøkur (Sigmar M. Mørkøre) Niðri "á Møl" á Eiði Friðsæla og sólsetur (jóinfoto) "Uppi undir Skeringini", Svínáir Ein góðan summardag, er vert at fara ein gongutúr niðan á Skeringina í Svínáum (Gundur Mortensen) Uttandura svimjihylur í Svínáum Reina og óspilta fjallavatni rennur oman í ein náttúrligan svimjihyl í fjøruni í Svínáum (jóinfoto)